Uath Beinne Etair
Fechtus diaraiuhe Diermait mac Duinn i Duipni ind-uaim Penni hEdair ier m-breith Graindi ingeni Cormaic ar aithed o Finn. Pai cailliuch lae Diermait ind inbuid side oc a forairiu In cech du a m-pidh. Luid In cailliuch isan
uamaidh immauc, co m-pui for mullach Pendi Edair. Co n-acai ind oen-oclach dia soigid. Is e dino pui ann, ind rigfendid. Fochtus int sentonn rise nde. ‘Totocmarc-sai tánac’, ol Finn, ‘& cais adpher deís dit, hocus issed Is ail daum, do dí at oen-bé ocum’. Credis int sentonn ferpo
Finn & tingeullus ndo a thal de gnim. Ised rusáil Finn fuirri, Diermait di mairned ndo. Foemus int sincreth sin do, hocus dopheir a tí font sali, hocus lot isan uaim iarom. Fochtus Diarmait innus nabé ndi. ‘Is cuphus dam’, ol í, ‘nach facusai riam & nach cechla a fíu ar uairi & ainphenaibh. Oir dileth an reud tar na bríanaiph, hocus ni fil
maug mínreidh ind-Elgai uili nach fuil sruth rod routmald eter gach da futhirphi ind’, ol í. ‘Ocus ni fagaidh seg no curpha a n-Erinn demh ind-uaim ina i n-aildu no a n-ailén nó i n-inpher an Falmoigh.’ Crothus a fath co hecnaidh
ar fiarlaeid na huamhu hocus rocan na runnu sa sis.
Fuit, fuid!
Fuar inocht Mag lethon Luirc,
arda In snechta 'nas an sliab,
nocha roichenn fiadh a cuid.
Fuid co brath!
Rusdail In doinenn ar cach,
aponn cech ettrichi a fán,
hocus Is linn lan gach n-ath.
As muir mor gach loch phís lán,
hocus Is loch lán gach linn:
ni roichit eich tar Ath Rois,
ni mo roichit di cois inn.
Siuplad ar iasc Inse Fail,
ni fhuil traich nach tiprai tonn:
a m-proccaibh nicota proc,
ni leir cloc, ní lapar corr.
Ni fagaid coin Coildi Cuan
sam na suan a n-adhpaid con:
ni fagann In dreen becc
dín da net a Letrich Lon.
Asmaith do menpaid na n-en
in gaeth ger 's ant oichred fuar:
ni fagbann lon drom bad ail,
din a toib i Coilltib Cuan.
Sadail ar cairi da drol,
aisdrich ar Lonletrich cro:
diminaig snechta coild ché,
decair dreim re pennaibh pó.
Cuibiur Glindi Ridi rúi 3
on gaeith acher dogeip len:
mor a truaige ocus a pian,
int oiccreud dosia 'na bel.
Eirgi de colcaid 's do cluim
— tucc dit' uidh! — noca cíall duit:
immad n-aigrid ar cech n-ath,
isse fath fan-aprann ‘fuid’. F. u. .i. t.
Luid int sentonn amauc iersin. Imtala Graindie immorro, roraithid an sentuinn ar n-imdicht & doucc a frac amach lassotain for an timtach pó imbpe, hocus denfuc
for a tuiridin, confuair plais na trethno for a tí. ‘Dirsan, a Diermait’, ol i, ‘rolancc In sennin fort, hocus atraig co crip hocus geub do erriud caimpir imbat!’ Togene Diermait sin. Lod immauch liasotain hocus Graindie leis. Con-acatur and rifennidh co fianaip imme ina n-dochum.
Díuais Diermait seucha for In rein im Erinn, co n-acuu In noi a cluthar In cuaín 'na comfocus. Luid hocus Grainni ina fochraib ind. Oenceile ar a cind isin luingin co timtach sainemail imme, co forti lethanchlaiss orbhuide tar a formna sechtair, hocus isse po ind sin: Oengus an Procchai,
datan Dermatai, tainic dia oirchisecht on nairne sin i raibhae ó Find & ó fhíanaib Erenn.
Finit.